Document ID: 32000R1078

Kommissionens forordning (EF) nr. 1078/2000
af 22. maj 2000
om overgangsforanstaltninger for finansieringen af veterinær- og plantesundhedsforanstaltninger gennem Den Europæiske Udviklings- og Garantifond for Landbruget (EUGFL)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik(1), særlig artikel 18, og
ud fra følgende betragtninger:
(1) EF's udgifter til veterinær- og plantesundhedsforanstaltninger blev indtil den 31. december 1999 forvaltet direkte af Kommissionen og derfor uden anvendelse af bestemmelserne i Rådets forordning (EØF) nr. 729/70 af 21. april 1970 om finansiering af den fælles landbrugspolitik(2), senest ændret ved forordning (EF) nr. 1287/95(3), og navnlig uden medvirken fra medlemsstaternes udbetalende organer.
(2) Ifølge forordning (EF) nr. 1258/1999 skal veterinær- og plantesundhedsforanstaltninger, der gennemføres i henhold til EF-bestemmelserne, fra den 1. januar 2000 finansieres af EUGFL, Garantisektionen. Dette kræver, at de pågældende udgifter afholdes i henhold til artikel 4-9 i forordning (EF) nr. 1258/1999.
(3) Da garantiordningen under EUGFL er meget kompliceret og veterinær- og plantesundhedsudgifterne meget forskelligartede, har det vist sig at være umuligt at gennemføre de nødvendige bestemmelser, navnlig dem, der vedrører udbetalende organer, pr. 1. januar 2000.
(4) Den ordning, hvorefter Kommissionen forvalter EF's tilskud til veterinær- og plantesundhedsforanstaltninger, der gennemføres i henhold til EF-bestemmelserne, direkte på grundlag af de relevante bestemmelser i afsnit III i finansforordningen af 21. december 1977 vedrørende De Europæiske Fællesskabers almindelige budget(4), senest ændret ved Rådets forordning (EF, EKSF, Euratom) nr. 2673/1999(5), bør derfor opretholdes i en begrænset overgangsperiode.
(5) De i denne forordning fastsatte foranstaltninger er i overensstemmelse med udtalelse fra EUGFL-Komitéen -
UDSTEDT FØLGENDE FORORDNING:
Artikel 1
Som undtagelse fra artikel 4-9 i forordning (EF) nr. 1258/1999 forvaltes udgifter til veterinær- og plantesundhedsforanstaltninger fra den 1. januar 2000 til den 31. december 2000, som afholdes i henhold til EF-bestemmelserne, fortsat direkte af Kommissionen på grundlag af de relevante bestemmelser i afsnit III i finansforordningen af 21. december 1977 vedrørende De Europæiske Fællesskabers almindelige budget.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. maj 2000.

Labels: 2
15
6